Field Content Control 'decision.announcmentDate' not found.

Field Content Control 'templateDates.DecisionDate' not found.

|  |  |
| --- | --- |
| Numri i lëndës: | 2018:011653 |
| Datë: | 20.07.2018 |
| Numri i dokumentit:  | 00085933 |

**P.nr. 756/15**

**NË EMËR TË POPULLIT**

**GJYKATA THEMELORE NË PEJË-Departamenti i përgjithshëm,** me gjyqtaren Florije Zatriqi, me pjesëmarrjen e bashkëpunëtorit profesional Hektor Bujupaj, në çështjen juridiko penale ndaj të akuzuarit R. O. nga P, rr. F S nr, për shkak se kishte për të kryer vepër penale të *vjedhjes nga neni 252 par.1 të KPRK –* së, sipas aktakuzës së Prokurorisë Themelore -Departamenti për krime të përgjithshme në Pejë PP.nr.611/14 të datës 01.04.2014, në seancën e shqyrtimit gjyqësor me datë 27.06.2018, murr këtë:

**A K T GJ Y K I M**

Kundër të akuzuarit :

**R O** i lindur me dt. në, rr. “F S” nr. , i biri i R i lindur me dt., i gjendjes së mesme ekonomike, i identifikuar në bazë të letërnjoftimit me nr. 1, Shqiptar, shtetas i R. së Kosovës gjendet në liri.

Konform nenit 363 par.1 pika 1.1 të KPPK-së.

**REFUZOHET - Aktakuza**

**Gjëja se :**

**I akuzuari R O :**

- Me dt., në kohë të pacaktuar, në Pejë, rr. F S nr., gjatë kontrollit nga ana e komisionit të autorizuar në shtëpinë e tij, është konstatuar se njësori elektrik bllombat shtetërore i ka të manipuluara, të hapura dhe të mbyllura, nga ana e jashtme njësori, qelqin e ka të thyer, disku është i bllokuar, numëruesi i njësorit është i manipuluar, ka gjurmë të gërvishjes në numërator dhe atë në T1 shifra e tretë nr.2.3, shifra e katërt nr. 5.6, shifra e pestë nr. 2, ashtu që në mënyrë të paautorizuar ka shpenzuar energjinë elektrike, me ç’rast: KEDS-it, i ka shkaktuar dëme materiale në shumë prej 638.58 euro.

-me çka kishte për të kryer vepër penale të vjedhjes nga neni 252 par. 1 të KPK-së.

Për shkak të heqjes dorë të prokurorit të shtetit nga aktakuza në shqyrtim gjyqësor.

Shpenzimet e procedurës penale bien në barre të mjeteve buxhetore të kësaj gjykate.

***A r s y e t i m***

Prokuroria Themelore - Departamenti për krime të përgjithshme në Pejë ka ngritë aktakuzë PP.nr.611/14 të dt.01.04.2014, ndaj të akuzuarit R O nga, rr. “F S” nr., për shkak të veprës penale *të vjedhjes nga neni 252 par.1 të KPRK.*

Në shqyrtimin gjyqësor të datës 27.06.2018, Prokurorja e shtetit në fjalën përfundimtare deklaroj se, lidhur me çështjen penale kundër të pandehurit R O, e cila çështje është kthyer në rigjykim dhe atë pas vlerësimit të vërtetimit mbi ndërrimin e njësorit nr. të dt., me të cilin proces nuk janë konstatuar keqpërdorimet në njësor, nuk është konstatuar xhami i thyer por edhe dëshmitarët G G dhe Sh A, nuk kanë dhënë arsye se pse nuk i kanë konstatuar sidomos manipulimin e konstatuar nga eksperti i kalibrimit se bllombat shtetërore i ka të hapura, dhe prapë të mbyllura, e sipas dëshmitarëve Sh dhe G këtu mund të shihen edhe me sy të lirë dhe kanë pasur mundësi ti konstatojnë dhe këtë nuk e kanë bërë. Edhe pas vlerësimit të procesverbalit të sektorit të kalibrimit me nr. të dt., e të cilin proces e ka përpiluar eksperti Hajriz Ibrahimi, i cili nuk ka qenë në gjendje që në tërësi ti shpjegoj konstatimet e cekura me konstatimin se: gërvishjet nuk mund të shihen e në fotot e bëra por mund të shihen me sy të lirë: në foto shihet vetëm një gërvishtje në shifrën e tretë, në mes të numrit 2 dhe 3, dhe sipas vlerësimit të prokurorit këtë dëshmi të ekspertit, gjen se gervishjet e pretenduara në raportin e kalibrimit nuk janë vërtetuar. Asnjëra nga gërvishjet nuk shihen në foto si dhe vet eksperti e ka konfirmuar se nuk kanë mund të fotografohen në faqen 8, e duke krahasuar edhe numrat tjerë në të njëjtën paralele ku vërehen si hijezime e jo gërvishtje. Andaj Prokuroria duke u bazuar në deklaratën e dëshmitarit Sh A, nuk është bërë paketimi i tyre në kuti të posaçme, e len mundësinë edhe të dëmtimit të njësorëve gjatë transportimit për në sektorët e kalibrimit, me arsyetimin se bazuar në të lartcekurat Prokurorja e shtetit gjen se, më asnjë provë materiale nuk është vërtetuar se i pandehuri R O, e ka kryer veprën penale për të cilën është akuzuar, ku ka heq dorë nga ndjekja e mëtutjeshme penale ndaj të pandehurit R O.

Kundër të akuzuarit të lartcekur gjykata në kuptim të nenit 363 par.1 të KPPK-së, vendosi si në dispozitiv të këtij aktgjykimi, me qenë se Prokurorja e shtetit hoqi dorë nga aktakuza PP.nr.611/14 të datës 01.04.2014, dhe nga ndjekja penale ndaj të akuzuarit R O.

Shpenzimet e procedurës penale bien në barrë të mjeteve buxhetore të kësaj gjykate konform nenit 454 par.1 të KPPK-së.

Nga sa u tha më lartë u vendos si në dispozitiv të këtij aktgjykimi.

 **NGA GJYKATA THEMELORE NË PEJË-Departamenti i përgjithshëm,**

 **P.nr.756/15**  **dt.** **27.06.2018**.

**Bashkëpunëtori profesional Gj y q t a r j a**

 **Hektor Bujupaj Florije Zatriqi**

**KËSHILLË JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.